กฎกระทรวงกฎกระทรวงฉบับที่ ๒๓ (พ.ศ. ๒๕๔๒)ออกตามความในพระราชบัญญัติคนเข้าเมืองพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๑๓ (๑) มาตรา ๒๕ มาตรา ๒๖มาตรา ๒๗ (๒) และมาตรา ๒๘ แห่งพระราชบัญญัติคนเข้าเมือง พ.ศ. ๒๕๒๒รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิก(๑) กฎกระทรวง ฉบับที่๓ (พ.ศ. ๒๕๒๓) ออกตามความในพระราชบัญญัติคนเข้าเมือง พ.ศ. ๒๕๒๒(๒) กฎกระทรวง ฉบับที่๑๘ (พ.ศ. ๒๕๓๗) ออกตามความในพระราชบัญญัติคนเข้าเมือง พ.ศ. ๒๕๒๒ข้อ ๒ หนังสือสำคัญที่พนักงานเจ้าหน้าที่จะออกให้แก่ผู้ควบคุมพาหนะและคนประจำพาหนะทางน้ำหรือทางอากาศเพื่อให้ถือไว้ตามมาตรา๑๓ (๑) ให้ออกตามแบบ ตม. ๑ ท้ายกฎกระทรวงนี้ข้อ ๓การแจ้งกำหนดวันและเวลาที่พาหนะจะเข้ามาถึงหรือจะออกจากเขตท่า สถานีหรือท้องที่ในราชอาณาจักรต่อพนักงานเจ้าหน้าที่ ณที่ทำการตรวจคนเข้าเมืองซึ่งควบคุมเขตท่า สถานี หรือท้องที่นั้นตามมาตรา ๒๕และการยื่นรายการเกี่ยวกับพาหนะที่เข้ามาในหรือที่จะออกไปนอกราชอาณาจักร ตามมาตรา๒๖ ให้เจ้าของพาหนะหรือผู้ควบคุมพาหนะกระทำตามแบบ ตม. ๒สำหรับพาหนะทางบกและทางอากาศ หรือแบบ ตม. ๒/๑ สำหรับพาหนะทางน้ำ ท้ายกฎกระทรวงนี้ข้อ ๔การยื่นบัญชีคนโดยสารตามมาตรา ๒๗ (๒)ให้เจ้าของพาหนะหรือผู้ควบคุมพาหนะแสดงรายละเอียดต่าง ๆ โดยชัดเจนตามแบบ ตม. ๓สำหรับพาหนะทางบกและทางอากาศหรือแบบ ตม. ๓/๑ สำหรับพาหนะทางน้ำท้ายกฎกระทรวงนี้บัญชีคนโดยสารสำหรับพาหนะทางบกและทางอากาศที่จะทำยื่นต่อพนักงานเจ้าหน้าที่ตามวรรคหนึ่งให้แยกประเภทบัญชีคนโดยสารดังต่อไปนี้(๑) คนโดยสารประเภทคนเข้ามามีถิ่นที่อยู่ในราชอาณาจักรซึ่งได้แก่ ผู้ถือหนังสือเดินทางที่ได้รับการตรวจลงตราประเภทคนเข้ามามีถิ่นที่อยู่ในราชอาณาจักรหรือผู้ที่มีหลักฐานการแจ้งออกไปนอกราชอาณาจักรเพื่อกลับเข้ามาอีกที่ยังสมบูรณ์อยู่(๒) คนโดยสารประเภทคนที่เข้ามาในราชอาณาจักรเป็นการชั่วคราว(๓) คนโดยสารประเภทคนเดินทางผ่านราชอาณาจักร(๔) คนโดยสารซึ่งถือหนังสือเดินทางไทยข้อ ๕การยื่นบัญชีคนประจำพาหนะและผู้ควบคุมพาหนะตามมาตรา ๒๗ (๒)ให้เจ้าของพาหนะหรือผู้ควบคุมพาหนะแสดงรายละเอียดต่าง ๆ โดยชัดเจนตามแบบ ตม. ๔สำหรับพาหนะทางบกและทางอากาศ หรือแบบ ตม. ๔/๑ สำหรับพาหนะทางน้ำ ท้ายกฎกระทรวงนี้พร้อมด้วยยื่นบัตรประจำตัวคนประจำพาหนะหรือหนังสือสำคัญที่พนักงานเจ้าหน้าที่ออกให้ต่อพนักงานเจ้าหน้าที่ในขณะที่พาหนะนั้นมาถึงเขตท่าสถานี หรือท้องที่ในราชอาณาจักรข้อ ๖การทำบัญชีคนโดยสารหรือบัญชีคนประจำพาหนะและผู้ควบคุมพาหนะที่ยื่นตามข้อ ๔และข้อ ๕ ให้ทำเป็นภาษาไทยหรือภาษาอังกฤษข้อ ๗ การแจ้งเพิ่ม ลด หรือเปลี่ยนคนประจำพาหนะที่เข้ามาในหรือที่จะออกไปนอกราชอาณาจักรหรือคนประจำพาหนะดังกล่าวผู้ใดจะไม่กลับออกไปนอกราชอาณาจักรตามมาตรา ๒๘ให้เจ้าของพาหนะหรือในกรณีที่ไม่มีเจ้าของพาหนะอยู่ในราชอาณาจักรให้ผู้ควบคุมพาหนะแจ้งแก่พนักงานเจ้าหน้าที่ตามแบบ ตม. ๕ ท้ายกฎกระทรวงนี้ให้ไว้ ณ วันที่ ๑๗ มีนาคม พ.ศ. ๒๕๔๒พลตรี สนั่น ขจรประศาสน์รัฐมนตรีว่าการกระทรวงมหาดไทย[เอกสารแนบท้าย]๑. หนังสือสำคัญประจำตัวผู้ควบคุมยานพาหนะและคนประจำพาหนะ(แบบ ตม. ๑)๒. รายการเกี่ยวกับพาหนะ (แบบ ตม. ๒)๓. รายการเกี่ยวกับพาหนะ (แบบ ตม. ๒/๑)๔.บัญชีคนโดยสาร (แบบ ตม. ๓)๕.บัญชีคนโดยสาร (แบบ ตม. ๓/๑)๖.บัญชีคนประจำพาหนะ (แบบ ตม. ๔)๗.บัญชีคนประจำพาหนะ (แบบ ตม. ๔/๑)๘. คำขอเพิ่ม ลด หรือเปลี่ยนคนประจำพาหนะ (แบบ ตม. ๕)(ดูข้อมูลจากภาพกฎหมาย)หมายเหตุ : - เหตุผลในการประกาศใช้กฎกระทรวงฉบับนี้ คือเนื่องจากประเทศไทยได้เข้าร่วมเป็นภาคีอนุสัญญาระหว่างประเทศว่าด้วยการอำนวยความสะดวกในการขนส่งทางทะเลมาตั้งแต่ปีพ.ศ. ๒๕๓๔ซึ่งภาคีแต่ละประเทศจะต้องปรับปรุงแบบที่ใช้เกี่ยวกับการขนส่งทางทะเลให้สอดคล้องกับแบบมาตรฐานตามอนุสัญญาดังกล่าวซึ่งในส่วนของประเทศไทยจะต้องปรับปรุงแบบรายการเกี่ยวกับพาหนะ (แบบ ตม. ๒)แบบบัญชีคนโดยสาร (แบบ ตม. ๓) และแบบบัญชีคนประจำพาหนะ (แบบ ตม. ๔) ท้ายกฎกระทรวงฉบับที่ ๓ (พ.ศ. ๒๕๒๓) ออกตามความในพระราชบัญญัติคนเข้าเมือง พ.ศ. ๒๕๒๒ ทั้งนี้เพื่อให้เกิดความสะดวกในการจัดส่งข้อมูลข่าวสารระหว่างประเทศภาคีตามอนุสัญญาระหว่างประเทศว่าด้วยการอำนวยความสะดวกในการขนส่งทางทะเลสมควรปรับปรุงแบบที่ใช้เกี่ยวกับการขนส่งทางทะเลของไทยให้สอดคล้องกับแบบมาตรฐานดังกล่าว จึงจำเป็นต้องออกกฎกระทรวงนี้ฐิติพร/ปรับปรุง๕ พฤศจิกายน ๒๕๕๘[๑] ราชกิจจานุเบกษาเล่ม๑๑๖/ตอนที่ ๓๒ ก/หน้า ๓/๑ พฤษภาคม ๒๕๔๒